అత్తిలి సూర్యనారాయణ

అత్తిలి సూర్యనారాయణ రచయిత, సంఘ సంస్కర్త. ఇతడు ఆర్యసమాజంలో పనిచేశాడు. 1914లో రాయుడు గంగయ్య, వెల్లంకి కృష్ణమూర్తిలతో కలిసి ఏలూరు, ఆ చుట్టుపక్కల గ్రామాలైన గోగులపల్లి, పైడిచింతలపాడు గ్రామాలలో క్రైస్తవ మతం మార్చుకున్న వందలాది అంటరాని వారిని తిరిగి హిందువులుగా మతమార్పిడి చేయించాడు. అస్పృశ్యులకు ఏలూరులోని జనార్దనస్వామి  ఆలయ ప్రవేశానికై ఆత్మకూరు గోవిందాచార్యులు, గూడూరు రామచంద్రరావు, చెంచుదాసు, అయ్యదేవర కాళేశ్వరరావు, నరాలసెట్టి దేవేంద్రుడు మొదలైన వారితో కలిసి సత్యాగ్రహాన్ని నిర్వహించాడు. ఇతడు కాకినాడలోని పిఠాపురం రాజావారి కళాశాలలో సహాయోధ్యాపకుడిగా పనిచేసినాడు.

రచనలు
 కబీరు
 హిందూ దేశ దారిద్ర్యం
 దేవేంద్రనాథ చరిత్రము
 ఏమిటీ మాయ
 పురాణ మణిమంజరి (సర్వారాయుడు శృంగారకవి తో కలిసి)

మూలాలు

తెలుగు రచయితలు
సంఘసంస్కర్తలు